b'\n_START_ARTICLE_\nAp\xc3\xb3stolos V\xc3\xa9llios\n_START_SECTION_\nSeurajoukkueura\n_START_PARAGRAPH_\nV\xc3\xa9llios aloitti ammattilaisuransa Iraklis FC:ss\xc3\xa4 kotikaupungissaan Thessalonikissa. Talvella 2011 h\xc3\xa4n siirtyi Valioliigan Everton FC:hen. H\xc3\xa4n teki debyyttins\xc3\xa4 joukkueessa huhtikuussa 2011 Aston Villaa vastaan. Saman vuoden syyskuussa h\xc3\xa4n teki ensimm\xc3\xa4isen Valioliiga-maalinsa Wigan Athleticia vastaan. H\xc3\xa4n teki my\xc3\xb6hemmin Chelsea FC:t\xc3\xa4 vastaan maalin oltuaan kent\xc3\xa4ll\xc3\xa4 vain 18 sekuntia. Vuonna 2014 h\xc3\xa4n siirtyi kauden loppuun kest\xc3\xa4v\xc3\xa4lle lainalle Mestaruussarjan Blackpool FC:hen._NEWLINE_Hein\xc3\xa4kuussa 2014 V\xc3\xa9llios siirtyi Belgian Jupiler Pro Leaguen Lierse SK:hon, jossa h\xc3\xa4n pelasi syyskauden 2014 aikana 13 ottelua tehden yhden maalin. Tammikuussa 2015 h\xc3\xa4n siirtyi lainalla Tanskan Superliigan FC Vestsj\xc3\xa6llandiin.\n_START_SECTION_\nMaajoukkueura\n_START_PARAGRAPH_\nV\xc3\xa9llios on pelannut Kreikan eri nuorisomaajoukkueissa. Vuodet 2011-2014 h\xc3\xa4n pelasi alle 21-vuotiaiden maajoukkueessa, jossa h\xc3\xa4n pelasi 24 ottelua tehden niiss\xc3\xa4 nelj\xc3\xa4 maalia.'